Цар тахлын дараа Зүүн Өмнөд Ази дахь хүн худалдаалах гэмт хэрэг өссөн тул иргэдийг анхаарал болгоомжтой байхыг сануулж байна.

Тайланд, Мьянмар Улс дахь БНХАУ-ын ЭСЯ-дууд өөрийн орны иргэддээ эдгээр улсуудад зорчихдоо хүн худалдаалах гэмт хэрэгт өртөхгүй байхыг анхааруулж сэрэмжлүүлэг гаргав. Судалгаагаар Мьянмарт одоогоор нийт 21 орны 6,000 гаруй иргэн, үүний дотор БНХАУ-ын 3,900 орчим иргэн хүний наймаанд өртөн хоригдож байгаа бөгөөд ар гэрээс нь барьцааны мөнгө нэхэж байгаа, эсвэл бэлгийн мөлжлөгт өртсөн, ор сураггүй алга болсон гэж үзэж байна. Монгол Улсын иргэдээс 2023 онд л гэхэд хүн худалдаалах гэмт хэрэгт өртсөн 24 иргэн (Хятад, Лаос, Тайланд Улсуудаас 12, Мьянмар Улсаас 12)-ийг эрх бүхий байгууллагууд эх оронд нь авчирсан аж.

Эх сурвалж: SCMP, Chinese Embassies in Thailand and Myanmar, US Embassy in Mongolia, China Daily, The Civil Society Network.

Photo credit: US State Department